
Sõna võtab hoolekogu esimees Maria Trei ja tutvustab hoolekogu päevakorda.

1. Kooli uue arengukava projekti tutvustamine

Ettekandja: direktor Vello Sats

Kooli uus arengukava on valminud kõikide osapoolte koostööna. Arengukava hõlmab aastaid 2014-2016 ja kevadel tahaks esitada selle dokumendi vallavalitsusele kinnitamiseks.

Kool areneb iga päev, samuti tuleb kooli arengud kirja panna kooli arengu- ja tegevuskavas.

Ei taha näha keskkooli asemel põhikooli, teeme selleks omalt poolt kõik, et meil oleks ka edaspidi gümnaasiumihariduse omandamise võimalus.

Tegevuskavas kirjas kõik vajadused. Algklasside majaosa ei vasta nõuetele, liiga palju lapsi klassiruumis, vahetunnis vähe ruumi, ei ole sooja vett klassides, põrandad vale kattega, ei saa hästi puhastada. Vaja oleks alustada klassiruumide remondiga.

Kommenteerib, täiendab õppealajuhataja Aili Kontus

Kuidas toimub koolis õppetöö? 7- klassides toimub alates sügisest 3-l tasemel nii matemaatikas kui ka eesti keeles ja õpiabirühmad lisaks inglise keeles, vene keeles neile, kes seda vajavad.

Direktor jätkab: Arvutiklass ja arvutite väljavahetamine päevakorral.

Koostöö vanematega, alati võiks parem olla.

Kooli tuleks aina tutvustada, õppimise väärtustamine, töö andekatega, tublisid kiita ka sõnaga.

Probleem koolis on, et oma põhitöö kõrvalt ei jõuta projekte kirjutada, hea, kui koolis oleks nn. arendusjuht.

Pidevalt toimub koolis õppekava arendustöö ja üldtööplaani koostamine läbi sisehindamiste. On hea, kui õpilased osalevad olümpiaadidel. Uus suund on 1. klassi õpilastele sotsiaalsete oskuste õpetamine, kooli oleks vaja tööle võtta eripedagoog. Teemaks on olnud ka põhikooli osasse (7-9 kl.) luua väikeklasse, vajadus on olemas. Kuni sinnamaani saavad HEV lapsed õppida Vihasoos.

Pikapäevarühma maht on ammendunud.

Töö ainesektsioonides on hea ja vajalik.

Kooli med. õde võiks olla majas iga päev, praegu on ta neljapäeviti Kolgas. Med õe töö ja eriti ennetustöö väga hea.

Panime tegevuskavasse sisse ka juurdeehituse ehitamise - riigigümnaasiumi hoone. Kui gümnaasium tuleb meie kooli juurde, siis on vajadus olemas.

Otsustati: Kiita heaks kooli arengukava projekt aastateks 2014-2016

2. Arenguvestluste korra läbiviimise kooskõlastamine

Ettekandja: õppealajuhataja Aili kontus

See on see kord, mida viib klassijuhataja õpilasega läbi. Arenguvestlus toimub 1 kord aastas ja alati võib juures olla lapsevanem. Vestlus dokumenteeritakse, kui tekib vajadus, siis klassijuhataja teeb kokkuvõtte ja esitab ka juhtkonnale.

Heleri Paiste: Kas arenguvestlusel osalemine on vanemale kohustuslik?

Aili Kontus: vanemat teavitatakse sellest e-koolis ja pakutakse välja ajad. Kui vanem saab osaleda, siis ta annab klassijuhatajale teada, kui ei reageeri sellele teatele, siis viiakse arenguvestlus läbi ainult lapsega. On väga hea, kui vanem ikkagi osaleks.

Otsustati: Kiita heaks arenguvestluste läbiviimise kord.
3. Kuidas läheb gümnaasiumivõrgu korrastamine

Ettekandja: Maria Trei

Arutasime seda teemat juba kooli uue arengukava ja tegevuskava juures. Vello Sats: Mul on hea meel, et gümnaasiumihariduse jätkamisega Kuusalus ja riigigümnaasiumi loomise vajadusega Kuusallu on hakanud viimastel kuudel tegelema nii vallavanem Urmas Kirtsi kui ka volikogu hariduskomisjon eesotsas Sulev Valdmaaga. Täna toimunud volikogu istungil osalejad kiitsid heaks riigikooli loomise ettepaneku Kuusalu valda.

Vaatame, kuidas edasised arengud lähevad.

Otsustati: Võtta sel teemal arutelu teadmiseks
4. Vajadusel õppe- ja kasvatustöö

Ettekandja: Kai Sinisalu

Vestlesin kooli sotsiaalpedagoogiga ja küsisin, et kas tal on täna selliseid lapsi, kelle käitumist ja õppimist tuleks täna arutada hoolekogus. Vastus oli, et pole. Probleeme on, aga need on lahendamiseks saadetud alaealiste komisjonile.

Otsustati: Jätta hoolekogu päevakorda ka edaspidi sisse õppe- ja kasvatustöö teemal arutamine, see on üks mõjutusvahend - võimalus, kus õppimisest ja käitumisest lapse ja perega rääkida

5. Protokolli sisu 
Ettekandja: Maria Trei

Arutame läbi, mis hoolekogu protokollis kirjas peaks olema. Teema kerkis üles seoses eelmise korra hoolekogu protokolliga. Üks teema oli liiga delikaatne ja tekkiski küsimus, et kuidas seda päevakorrapunkti peaks protokollima.

Mulle meeldib, kuidas siiani kirjas on olnud, detailsus sobib, on abiks aastakokkuvõtete tegemisel, võiks samamoodi jätkata.

Margus Soom: Kui päevakorra punkti arutamisel tekivad erimeelsused, siis need peaksid küll protokollis kajastuma

Piret Kamber: kui arutelud toimuvad  üldistel teemadel, siis on detailne protokoll täiesti asjakohane. Delikaatsete teemade puhul võiks kasutada memovormi (lühendatud versiooni), et asjaosalised ei saaks kahjustatud.

Otsustati: jätta protokollimise põhimõtted samaks nagu siiani

Jooksvad küsimused
Ettekandja: Maria Trei: Üks teema oli meil metsa istutamisest
Margus Soomile sõna: rääkisin vahepeal RMK esindaja Tiit Ruusiga. Maikuus metsanädalal saame viia lapsed loodusesse puid istutama. Iga päev üks bussitäis lapsi ca 40 ja õpetaja ning mõni lapsevanem ja ka mina olen nõus kõigiga iga päev kaasa minema.

Maria Trei: Kool on huvitatud, aga palun uuri edasi, kuidas toimub bussi finantseerimine, et see ettevõtmine ei tooks lisakulutusi koolile, täpsusta ka tulusaamine.

Otsustati: Margus Soom uurib ja täpsustab veel asjaolusid

Ettekandja: Maria Trei: aastaõpetaja valimine, kedagi esitada õpetajatest.

Vello Sats: kindlasti me arutame ja esitame kellegi. Aasta õpetaja kandidatuur tuleb esitada maikuus ja siis ettepanekule peab heakskiidu andma ka hoolekogu esimees

Otsustati: Võtta info teadmiseks

Ettekandja: Maria Trei: Kooli rahvariided oleme arutanud Krista Kukega, et tema võtaks pakkumised. Riided läheksid algklasside tantsurühmale 8 komplekti poistele ja 8 tüdrukutele

Otsustati: Võtta info teadmiseks

Ettekandja: Maria Trei: Projektide kirjutamisest Kirjutasin mõnda aega tagasi Kultuurkapitalile projekti 6 väikekannelt koolile, pidasin enne nõu ka muusikaõpetaja Niina Eskoga. Tagasiside peaks tulema aprilli keskel.

Otsustati: Võtta info teadmiseks
Koosoleku juhataja hoolekogu esimees Maria Trei: /allkirjastatud digitaalselt/
                                                                                  allkiri

Koosoleku protokollija Kai Sinisalu: /allkirjastatud digitaalselt/
                                                           allkiri

